open-index/open-wikipedia-markdown huggingface dataset:
Gary Busey

**William Gary Busey** (født 29. juni 1944 i Goose Creek i Harris County i Texas) er en amerikansk film- og teaterskuespiller og musiker. 

Busey har gjennom sin skuespillerkarriere opptrådt i over 120 filmer som ikke inkluderer regelmessige opptredener i forskjellige TV-serier, blant annet i Walker, Texas Ranger, Law & Order og Entourage. Han mottok en Oscar-nominasjon for beste skuespiller i 1978 for sin rolle i The Buddy Holly Story. 

Busey ble født som William Gary Busey i Goose Creek (som nå heter Baytown) i Texas. Han er sønn av Sadie Virginia (født Arnett) og Delmer Lloyd Busey.  Han studerte ved Pittsburg State University i Pittsburg, Kansas, og senere ved Oklahoma State University i Stillwater.

Busey startet sin karriere innen show-business som trommeslager i The Rubber Band. Han spilte i et band som het Carp, som ga ut ett album på Epic Records i 1969. Busey fortsatte med å spille flere små roller i både filmer og på TV i løpet av 1970-tallet. I 1975 spilte han rollefiguren «Harvey Daley». 

I 1976 ble Busey ansatt av Barbra Streisand og hennes produsent Jon Peters til å spille Bobby Ritchie i en remake av filmen *A Star is Born*. Filmen ble en stor suksess. I 1978 spilte han Buddy Holly i The Buddy Holly Story. Filmen gjorde at Busey ble tildelt en Oscar-nominasjon for beste skuespiller. På 1990-tallet spilte han i flere filmer som blant annet *[[Predator 2]]*, Point Break, *[[Under Siege]]*, *[[Firmaets mann]]*, *[[Lost Highway]] og [[Frykt og avsky i Las Vegas]].* 

Gary Busey dukket opp i den tyrkiske filmen Ulvenes dal: Irak fra 2006. Filmen forteller historien om den amerikanske hæren som går amok i Irak og blir brakt til kontroll av en modig tyrkisk soldat. I denne filmen spiller Gary Busey en jødisk-amerikansk militærlege som stjeler helt ferske organer fra skadde irakiske fanger for å kunne selge dem til rike pasienter i New York, London og Tel Aviv. Filmen ble beskyldt for anti-amerikanisme og anti-semittisme. 

Han spilte også seg selv i filmen Entourage (film) i 2015.

## Referanser


## Eksterne lenker
* 
* 
*
Oversjøisk territorium

**Oversjøisk territorium** (fransk: *territoire d'outre-mer*, TOM) er en type forvaltningsstatus Frankrike benytter for noen av sine oversjøiske besittelser som ikke har status som *[[Oversjøisk departement|oversjøiske departementer og regioner]]* (*départements d'outre-mer*, DROM), og dermed heller ikke utgjør en integrert del av Frankrike, og som heller ikke er oversjøiske samfunn (*collectivité d'outre-mer*, COM). Det er nå ett slikt område igjen: De franske sørterritorier (TAAF), som omfatter Crozetøyene, Kerguelen, Île Amsterdam og Île Saint-Paul, Adélie i Antarktis og Îles éparses i Indiahavet. Også Clippertonøya regnes om oversjøisk territorium. 

Tidligere hadde også Fransk Polynesia, Ny-Caledonia og Wallis- og Futunaøyene status som oversjøiske territorier. Betegnelsen benyttes noen ganger også om andre franske besittelser utenfor Europa, som Mayotte og Saint-Pierre og Miquelon.

## Referanser


## Eksterne lenker
* Ministère des outre-mer (fransk)
Pelham Humfrey

**Pelham Humfrey** (ca.1647 – 1674) var en engelsk komponist.

## Liv og virke
Den unge Pelham Humfrey var en av de første sangerne i den engelske Chapel Royal etter restaurasjonen i England. Etter stemmeskiftet studerte Humfrey i Frankrike, antakeligvis blant annet hos Jean-Baptiste Lully, og i Italia. Mens han var i utlandet, ble han utnevnt til *Gentleman of the Chapel Royal* og i 1672 ble han *Master of the Children*. Henry Purcell var en av hans elever.

Humfrey døde i en alder av 26 år mens han var med hoffet i Windsor.

Sammen med Matthew Locke utøvet han tross sin unge alder en sterk påvirkning på sine samtidige, for eksempel William Turner, Henry Purcell og John Blow. Humfreys tidlige død regnes som en av de store tragedier i engelsk musikkhistorie, da han i løpet av sitt korte liv rakk å skape flere betydelige verk med stor uttrykkskraft, for eksempel anthemet *O Lord my God*.

Enkelte av hans *[[anthem]]s* og *[[Service (musikk)|services]]*, *odes* og *[[masque]]s* er bevart.

## Referanser


## Litteratur
*Dennison, Peter.  *Pelham Humfrey*.  Oxford: Oxford University Press, 1986.
*Wood, Bruce. «Humfrey, Pelham», *[[Grove Dictionary of Music and Musicians|Grove Music Online]]*, red. L. Macy (hentet 12. april 2006), grovemusic.com (abonnementstilgang).
*

## Eksterne lenker
* Sceneverk
* 
* composers-classical-music.com
Gamlem

**Gamlem** er en bygd i Ålesund kommune i Møre og Romsdal. Den tettbygde delen av Gamlen blir statistisk tatt med i tettstedet Søvik. På Gamlemshaugen ligger Lepsøyrevet fyr. På fjellet Gamlemsveten (790 moh.) ligger Norkring sin Fjernsyn og radiosender.

Gamlem hørte til Gryta skipreide.
Lensmannsgården for skipreidet lå på Gamlem.

1. januar 1965 ble deler av Borgund (Møre og Romsdal) med 1191 innbyggere (Hamnsund, Grytastranda, Søvik og Gamlem med øyene vestafor) slått sammen med det meste av Haram og Vatne kommuner til den nye Haram kommune. Fra 2020 inngår Haram i Ålesund kommune.

## Fiskeri

Det var flere fiskefartøy på Gamlem med Sjøbuer. Mellom annet MK Jostein, MK Nystein, MK Skarhaug og MK Haugen.

## Kirke
### [[Hamsund kirke]]

Kirka er felles for bygdene Gamlem, Grytastranda, Hamnsund, Søvik, Terøy, Store Kalvøy, Bjørnøy og Torholmen. Tidligere tilhørte også Lorgen på nordsida av Ellingsøya til Hamnsund kirke.

## Næringsliv
Bedrifter og butikker på Gamlem:
* Pyro AS 
* Malermester Martin Uggedal AS

## Kultur
### Musikk
Søvik/Gamlem Skulekorps ble stiftet den 6. oktober 1963.
Søvik Brass

### Idrett
Norborg IL

## Kjente personer fra Gamlem
*Palmar Bjørnøy, 1918, medlem av Shetlandsgjengen.

## Referanser
Convivium (album)

***Convivium*** er et musikkalbum med Convivium, utgitt i 1971. Dette er bandets første og siste plate.

## Sporliste

# «Matty Groves»
# «En vise om chinabarna»
# «Thomas»
# «Rights of Man»
# «Lady Gwendoline»
# «Et overstreket dikt»
# «Rop fra Afrika»
# «Fergemann tid»
# «Barnevise for voksne»
# «Lille frøken An»
# «Rikmannens friarferd»

## Eksterne lenker
Mark Wilson

**Mark Wilson** (født 31. oktober 1974 i Wisconsin) er en amerikansk profesjonell golfspiller, som spiller på PGA-touren.

Wilson ble profesjonell i 1996. Den første seieren kom på NGA Hooters Tour, som ligger under både PGA-touren og Nationwide Tour i prestisje. Det ble totalt tre seire på den touren mellom 1999 og 2001.  I 2004 kvalifiserte han seg for 2005-sesongen på PGA-touren gjennom «Qualifying school». Den første seieren på PGA-touren kom i 2007, i The Honda Classic.  Men det store gjennombruddet kom i 2011. Av de fem første turneringene på PGA-touren den sesongen, vant Wilson to.

## Meritter
### Seire på PGA-touren
* 2011 Sony Open in Hawaii, Waste Management Phoenix Open
* 2009 Mayakoba Classic at Riviera Maya
* 2007 The Honda Classic

## Referanser


## Eksterne lenker
*
Live in Sydney

***Live in Sydney*** er en DVD-utgivelse fra Kylie Minogues turné *On a Night Like This Tour*. DVD-en ble sertifisert tre ganger platina i Australia.

## Sporliste
#«Loveboat»
#«Koocachoo»
#«Hand on Your Heart»
#«Put Yourself in My Place»
#«On a Night Like This»
#«Step Back in Time»/«Never Too Late»/«Wouldn't Change a Thing»/«Turn It into Love»/«Celebration»
#«Can't Get You Out of My Head»
#«Your Disco Needs You»
#«I Should Be So Lucky»
#«Better the Devil You Know»
#«So Now Goodbye»
#«Physical»
#«Butterfly»
#«Confide in Me»
#«Kids»
#«Shocked»
#«Light Years»
#«What Do I Have to Do?»
#«Spinning Around»

## Referanser


## Eksterne lenker
* ''Live in Sydney'' på Allmusic
* ''Live in Sydney'' på Allmovie
Museet for Fotokunst

**Museet for Fotokunst** er et dansk fotomuseum, beliggende i Odense.

Museet ble etablert i 1987, og utgjør en del av kultursenteret Brandts, tidligere kalt Brandts Klædefabrikk. 

Kultursenteret ligger i et ombygget, gammelt industriområde. Det ble drevet fabrikkvirksomhet i lokalitetene fra 1796 til 1977. Fra 1982 har bygningene blitt renovert og bygget ut som kultursenter. I tillegg til flere museer huser Brandts spesialbutikker, serveringssteder, musikkbibliotek, kunstakademi, kino og spillested. 

Fotomuseet er et statlig anerkjent kunstmuseum, og driver utstrakt utstillingsvirksomhet i sine lokaler.

Fra 1988 har museet tre ganger årlig publisert *Katalog*, et engelskspråklig foto- og mediatidsskrift som også fungerer som museets utstillingskatalog. 

Museet har tatt initiativet til fotofestivalen «Fototriennale.dk», som første gang ble arrangert i 2006.

## Eksterne lenker
* 
* Presentasjon av ''Katalog'' på www.kulturtidsskrifter.dk
Universitetet i Dodoma

**Universitetet i Dodoma** (engelsk: **', [[swahili]]: **') er et universitet som er under bygging i Tanzanias hovedstad Dodoma. Universitetet åpna i 2007, da &nbsp;studenter ble tatt opp i humaniora, utdanning, informatikk og virtuell utdanning. I 2008 åpna programmer for helse og biologi.

Ifølge Tanzanias visjon for nasjonal utvikling for 2025 vil universitetet kunne motta &nbsp;studenter innen diverse akademiske disipliner. Dette er mer enn dobbelt så mange studenter som i dag studerer ved Universitetet i Dar-es-Salaam.

## Referanser


## Eksterne lenker
*
Eidsvatnet

**Eidsvatnet** kan vise til flere innsjøer i Norge:

*Eidsvatnet (Nord-Trøndelag) – i Overhalla og Høylandet kommuner i Nord-Trøndelag
*Eidsvatnet (Bjugn) – i Bjugn kommune i Sør-Trøndelag
*Eidsvatnet (Norddal) – i Norddal kommune i Møre og Romsdal
*Eidsvatnet (Volda) – i Volda kommune i Møre og Romsdal
*Eidsvatnet (Luster) – i Luster kommune i Sogn og Fjordane
*Eidsvatnet (Lund) – i Lund kommune i Rogaland
Eidsvatnet (Ørland)

**Eidsvatnet** er en lang og smal innsjø som ligger i Ørland kommune i Trøndelag, Norge. Den er for det meste omgitt av dyrket mark, bortsett fra Sørvest-siden, som består av til dels bratt berg med løv- og furuskog. Innsjøen er en del av Eidsvatnet fuglefredningsområde hvor fuglefredningsområdet omfatter et område på 670 dekar hvorav selve innsjøen utgjør 650 dekar. Innsjøen ble vernet som fuglefredningsområde ved kongelig resolusjon den 23. desember 1983. 

## Referanser
Janin Lindenberg

**Janin Lindenberg** (født 20. januar 1987 i Berlin) er en tysk friidrettsutøver, som spesialiserer seg på 400 meter. Hun konkurrerte tidligere også i lengdehopp, men måtte slutte med dette etter to tretthetsbrudd.

## Ungdom og junior
Hun ble tysk ungdomsmester på 400 meter utendørs i 2005 og 2006. I 2006 ble hun tysk ungdomsmester innendørs, og hun deltok også i junior-VM i Beijing, der hun kom på sjetteplass med tiden 54,06. Hun deltok i U20-EM 2005, der de tyske jentene vant sølv på 4 x 400 meter stafett, og i 2009 var hun med på det tyske laget som vant sølv på 4 x 400 meter under U23-EM.

I 2009 ble hun tysk juniormester.

## Senior
I 2007, 20 år gammel, deltok hun i seniorklassen i det tyske mesterskapet, og fikk her sølv bak Claudia Hoffmann. Hun fikk fjerdeplass både i 2008 og 2009, men vant i 2010 sitt første tyske mesterskap som senior. Hun deltok også ved EM i friidrett 2010 i Barcelona, der hun vant sølv på 4 x 400 meter, sammen Esther Cremer, Fabienne Kohlmann og Claudia Hoffmann.

Ved EM i friidrett innendørs 2011 kom hun på femteplass både på 400 meter (52,62) og 4 x 400 m stafett, sammen Claudia Hoffmann, Larissa Kettenis og Wiebke Ullmann.

## Referanser


## Eksterne lenker
* 
* Profil på Leichtathletik.de
* Peking 2008 – ''Janin Lindenberg''
Dataingeniør

**Dataingeniør** er en ingeniør som jobber med systemutvikling og drift av maskiner eller IKT-systemer.

Blant vanlige arbeidsoppgaver for en dataingeniører
* drifte og vedlikeholde datasystemer, blant annet oppdatere programvare, utstyr og databaser, iverksette tiltak for informasjonssikkerhet og gi teknisk support
* systemutvikling herunder systemdesign, programmering av programvare og hardwareutvikling, samt gi anbefalinger om valg av systemer
* webutvikling, det vil si å lage brukervennlige nettsider
* forskning på for eksempel kunstig intelligens, nye programmeringsspråk- og metoder eller informasjonssikkerhet
* ikke-tekniske oppgaver som administrasjon, arbeidsledelse, markedsføring, økonomisk styring og undervisning

## Andre betydninger
Datautvikling (engelsk: *data engineering*) kan også mer spesifikt vise til et felt under virksomhetsetterretning (som er et dataorientert område innen IT og IS) med fokus på konstruksjon av datamodeller, utvikling og bygging av transformasjoner, kommandokøer (*pipelines*) og datastrømmer

## Referanser


## Eksterne lenker
* Utdanning.no sin yrkesbeskrivelse av dataingeniør
Frekvenskam

En **frekvenskam** er et optisk instrument som gjør det mulig å måle bølgelengder med en nøyaktighet på femten desimaler. Via en laser skaper frekvenskammen ekstremt korte lyspulser, og ved hjelp av dette lyset «kjemmes» over  ulike molekyler samtidig. Instrumentet kan brukes i presise atomur, GPS-enheter og annet fiberoptisk utstyr. Grunnlaget for frekvenskammen ble lagt av Roy J. Glauber, da han på seksittallet lyktes i å beskrive lys med kvantemekaniske metoder. Frekvenskammen ble utviklet av amerikaneren John L. Hall og  tyskeren Theodor W. Hänsch. For denne utviklingen ble de tildelt Nobelprisen i fysikk i 2005.
Trude Nøst

**Trude Marian Nøst** (født 28. august 1969 på Ytterøy i Nord-Trøndelag) er en norsk offentlig tjenestekvinne, gårdbruker og tidligere politiker (Sp).

Hun er utdannet sivilagronom i landbruksøkonomi fra Norges landbrukshøgskole, og master i kunnskapsledelse fra Høgskolen i Nord-Trøndelag og Copenhagen Business School. Hun har vært konsulent i landbruksavdelingen i Landbruksdepartementet og organisasjonsssjef i Nord-Trøndelag Bondelag.

Nøst var medlem av Levanger kommunestyre 1999–2002, fylkesråd for utdannelse, kultur og helse i Nord-Trøndelag 2003–2006 og medlem av Nord-Trøndelag fylkesting 2006–2007. Hun frabad seg renominasjon foran valget i 2007. Hun har også hatt flere offentlige verv. 

Nøst var kommunalsjef for landbruk i Levanger kommune 2002–2003 og kommunalsjef for oppvekst 2006–2015. I 2015 ble hun sjef for avdelingen for kultur og regional utvikling (fylkesutviklingssjef) i Nord-Trøndelag fylkeskommune. Etter fylkessammenslåingen ble hun direktør for plan og næring i Trøndelag fylkeskommune. Fra 2019 er hun kommunalsjef for samfunnsutvikling i Levanger kommune. Hun er gift og driver slektsgården Vesterhus på Ytterøy.

## Referanser


## Eksterne lenker
*
Kalenderår

Et **kalenderår** er tidsperioden fra og med 1. januar til og med 31. desember i den gregorianske (og den julianske) kalenderen.

I begge kalenderne har kalenderåret normalt 365 døgn, bortsett fra i skuddår som har 366 døgn.
Den gregorianske kalenderen har i gjennomsnitt (365 + 1⁄4 − 1⁄100 + 1⁄400) døgn = 36597⁄400 døgn = 365,2425 døgn i året.
Den julianske kalenderen hadde i gjennomsnitt (365 + 1⁄4) døgn = 365,25 døgn i året.
* Et år som følger etter et normalår, begynner alltid **én** ukedag lenger frem enn det forrige året gjorde.
* Et år som følger etter et skuddår, begynner alltid **to** ukedager lenger frem enn det forrige året gjorde.
Ett kalenderår har 12 måneder og består av:
* syv måneder med 31 døgn hver (januar, mars, mai, juli, august, oktober og desember),
* fire måneder med 30 døgn hver (april, juni, september og november),
* én måned med 28 døgn i normalår eller 29 døgn i skuddår (februar).

## Se også
* År
* Normalår
* Skuddår

## Eksterne lenker
* https://www.timeanddate.no
MF «Bastø II»

**MF «Bastø II»** er en pendelferge i eie av rederiet Torghatten Sør som trafikkerer fergesambandet Moss–Horten. MF «Bastø II» har plass til cirka 550 passasjerer og 200 personbilekvivalenter. Bastø II ble bygget om fra 2. september 2016 til  17. oktober 2016 med ny motor og ny kafeteria og nytt skumslokkningsanlegg for økt kapasitet av vogntog med farlig gods.

Fergen har en hovedmotor.

## Referanser


## Se også
* «Bastø I»
* «Bastø III»
* «Bastø IV»
* «Bastø V»
* «Bastø VI»

## Bildegalleri

Fil:Bastøferga 01 480px.JPG|MF «Bastø II» 2006
Fil:Bastøferga 02 480px.JPG|MF «Bastø II» 2006
Fil:Bastø II.jpg|«Bastø II» på fergesambandet Moss–Horten i Oslofjorden
Fil:Bastø II .jpg|MF «Bastø II» i Moss 2016
Fil:Bastø II Kafeteria.jpg| «Bastø II» gamle kafeteria (2003-2015)
Fil:Bastø II i Horten 2016 .jpg|Bastø II i Horten 26. oktober 2016
Fil:MF «Bastø II» 2004 .jpg|


## Eksterne lenker
* 
* 
* Offisiel nettside Bastø Fosen
Roar Hellum

**Roar Sparre Hellum** (født 31. mai 1909), norsk skihopper fra Asker. Han representerte IF Frisk Asker.

Han ble nummer 2 i juniorklassen i Holmenkollen i 1928, og fikk samme plassering i seniorklassen i 1934. I 1929 satte han bakkerekord i Holmenkollbakken med 48,5 meter, en rekord som for øvrig ble slått to ganger i løpet av rennet. I 1934 ble han nummer 3 i hopprennet under Lahtisspelen. Samme år vant han hopprennet i Skuibakken i Bærum.

Roar Hellum startet sportsforretning i Asker i 1929, da han var 20 år gammel.

## Referanser


## Kilder
* Asker og Bærum Budstikke: Den eldste gården i det gamle sentrum (15. juli 1998, publisert av Asker bibliotek 17. desember 2008, besøkt 7. februar 2011)
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 342
* Skiforeningen: Rekorder i Holmenkollbakken (ikke oppdatert, besøkt 7. februar 2011)
* Lahden Kaupunginmuseo (Lahtis bymuseum): Resultatliste spesielt hopprenn 1934 
* Skuibakkens Venner: Vinnere gjennom tidene (besøkt 15. februar 2011)
Sveriges herrelandslag i bandy

**Sveriges herrelandslag i bandy** representerer Sverige i internasjonal bandy for menn. Laget trenes av Jonas Claesson og administreres av Svenska Bandyförbundet. Sveriges første landskamp ble spilt mot Finland i Helsingfors i 1919 med resultat 4-1 til finnene. Sverige har vunnet verdensmesterskapet i bandy 11 ganger, senest i 2012. Sverige vant turneringen da bandy var demonstrasjonsgren i OL i Oslo i 1952.

## Resultater Verdensmesterskap

## Medaljeoversikt VM

## Eksterne lenker
* Landslagsstatistikk, fra det svenske bandyforbundet
The Design Inference

***The Design Inference: Eliminating Chance through Small Probabilities*** (1998) er en bok av  den amerikanske analytiske filosofen William Dembski, som er kjent som talsmann for den kreasjonistiske ideen om intelligent design. Dembski er professor ved Southwestern Baptist Theological Seminary i Fort Worth, Texas.

I tillegg til *The Design Inference* (1998), har Dembski utgitt bøker som *Intelligent Design: The Bridge between Science and Theology* (1999), *The Design Revolution* (2004), *The End of Christianity* (2009) og *Intelligent Design Uncensored* (2010). 

## «The explanatory filter»
Dembskis filter er en matematisk basert framgangsmåte han legger frem for å bestemme om en hendelse er et resultat av design. Han skiller mellom tre typer hendelser: 
# Hendelser som skyldes naturlover 
# Hendelser som skyldes tilfeldighet 
# Hendelser skyldes design

I *The Design Inference: Eliminating chance through small probabilities*, hevder Dembski at man gjennom metoden kan gjenkjenne design i naturen ved å analysere en hendelse i følgende tre trinn:

# Hvis hendelsen har høy sannsynlighet for å inntreffe, konkludér med at forklaringen er lovmessighet. Hvis ikke, gå videre til neste trinn.
# Hvis hendelsen kan forklares som en rimelig sannsynlig tilfeldighet, eller hvis hendelsen ikke er spesifisert, konkludér med at hendelsen skyldes tilfeldighet. Hvis ikke, gå videre til neste trinn.
# Er lovmessighet og tilfeldighet eliminert, konkludér med at forklaringen på hendelsen er design.

Filteret kan ifølge William Dembski detektere design da det kun slipper gjennom fenomener som skyldes design. Imidlertid vil det, også ifølge Dembski, kunne være hendelser som ikke slipper gjennom filteret, men som likevel er et resultat av design.
Normalår

Et **normalår** er et kalenderår som ikke er skuddår. Normalåret har nøyaktig 365 døgn. Mer generelt er det et år uten interkalering.

Lengden av ett normalår er nøyaktig 52 uker og ett døgn, så det neste året begynner én ukedag senere.  Normalåret begynner og slutter alltid på samme ukedag (f.eks. inntraff både 1. januar og 31. desember 2017 på en søndag).
I den gregorianske kalenderen er det 303 normalår i løpet av en 400-års periode dvs. 97 skuddår.
I den julianske kalenderen var det derimot 100 skuddår i en periode på 400 år.

### Kalendere
*Normalår som begynner på mandag
*Normalår som begynner på tirsdag
*Normalår som begynner på onsdag
*Normalår som begynner på torsdag
*Normalår som begynner på fredag
*Normalår som begynner på lørdag
*Normalår som begynner på søndag

## Se også
*År

## Eksterne lenker
*Time and date
Vanity/Nemesis

***Vanity/Nemesis*** er et studioalbum fra Celtic Frost, utgitt i 1990.

## Sporliste
# «The Heart Beneath» 3:49
# «Wine in My Hand (Third from the Sun)»	3:26
# «Wings of Solitude» 4:35
# «The Name of My Bride» 4:30
# «This Island Earth» (Bryan Ferry coverlåt) 5:49
# «The Restless Seas» 5:40
# «Phallic Tantrum» 3:31
# «A Kiss or a Whisper» 3:04
# «Vanity» 4:24
# «Nemesis» 7:46
# «Heroes» (David Bowie coverlåt) 3:45
# «A Descent to Babylon (Babylon Asleep)» 4:26

## Personell
* Tom Gabriel Fischer  – gitar, vokal
* Martin Eric Ain – bass
* Curt Victor Bryant – bass, gitar
* Stephen Priestly – trommer
* Ron Marks – gitar (studiomusiker)

## Eksterne lenker
*
Korthalekameleoner

se tekst

**Korthalekameleoner** er en slekt av kameleoner.

De forekommer kun på Madagaskar, og de fleste artene har en svært begrenset utbredelse. En finner dem i ulike skogtyper på store deler av øya, men de finnes ikke i det sentrale høylandet og lengst sør.

Korthalekameleonene er jordfargede, og lever i motsetning til de fleste andre kameleoner på marka. Halen er kort, og kan ikke brukes til å holde fast i greiner. Alle artene er små, og de minste av alle kameleoner tilhører denne slekten. Voksne eksemplarer av *Brookesia micra* er alltid kortere enn , og er blant de minste av alle landlevende virveldyr.

## Arter
Denne oversikten bygger på The Reptile Database, men fire arter beskrevet i 2012 er også tatt med.

* *Brookesia ambreensis*
* *Brookesia antakarana*
* *Brookesia bekolosy*
* *Brookesia betschi*
* *Brookesia bonsi*
* *Brookesia brygooi*
* *Brookesia confidens*
* *Brookesia decaryi*
* *Brookesia dentata*
* *Brookesia desperata*
* *Brookesia ebenaui*
* *Brookesia exarmata*
* *Brookesia griveaudi*
* *Brookesia karchei*
* *Brookesia lambertoni*
* *Brookesia lineata*
* *Brookesia lolontany*
* *Brookesia micra*
* *Brookesia minima
* *Brookesia nasus*
* *Brookesia perarmata*
* *Brookesia peyrierasi*
* *Brookesia ramanantsoai*
* *Brookesia stumpffi*
* *Brookesia superciliaris*
* *Brookesia therezieni*
* *Brookesia thieli*
* *Brookesia tristis*
* *Brookesia tuberculata*
* *Brookesia vadoni*
* *Brookesia valerieae''

## Referanser


## Videre lesning
* 
* 
* 

## Eksterne lenker
*
Eva Hildrum

**Eva Hildrum** (født 1948) er en norsk tidligere embetskvinne. Fra 2006 til 2015 var hun departementsråd i Samferdselsdepartementet.

Hildrum tok hovedfag i statsvitenskap i 1985/86 (cand.polit.). Hun var ansatt i Statskonsult fra 1986 til 1990. Fra 1990 til 1995 arbeidet hun i Arbeids- og administrasjonsdepartementet. Fra 1995 til 1997 var hun ekspedisjonssjef i Barne- og familiedepartementet. Hun var ekspedisjonssjef i Samferdselsdepartementets Post og teleavdeling fra 1997 til 2005 (siden 2003 avdeling for luft-, post- og telekommunikasjon). 21. desember 2005 ble ut utnevnt til departementsråd i Samferdselsdepartementet. 

I 2012 ble Hildrum oppnevnt til ordenskansler i St. Olavs Orden.

## Litteratur
* 

## Referanser
Kristin Berge (redaktør)

**Kristin Berge** (født 1971, oppvokst i Morgedal i Telemark) er redaktør i *[[Telemark Tidend]]*. 

Kristin Berge er utdannet i historie, folkloristikk og kulturfag. Det meste av karrieren har hun hatt i pressen (*[[Vest-Telemark Blad]]*, *[[Telemarksavisa]]*, *[[Sandefjords Blad]]*, *[[Porsgrunnsposten]]* og *[[Varden (avis)|Varden]]*). Hun har også en del års erfaring som lærer i grunnskole og videregående skole i Vinje og Skien.

## Referanser
Rico Rönnbäck

**Rico Rönnbäck** eller *Rickard Nils Gösta Rönnbäck* (født 1946) er en svensk skuespiller.

Rönnbäck er utdannet som bygningsingeniør som skiftet over til å bli skuespiller og studerte ved Scenskolan i Stockholm 1974-1977. Han ble engasjert ved Göteborgs Stadsteater, Skånska Teatern 1977-1978 og ved Dramaten 1978-1982. Han grunnla i 1993 Stiftelsen Shakespeare ´91, som sammen med skoleledere og ledergrupper sirkler inn problem og utformer handlingsprogram for enkelt skoler.

## Filmografi (utvalg)

## Eksterne lenker
*
Finlands herrelandslag i bandy

**Finlands herrelandslag i bandy** representerer Finland i internasjonal bandy for menn. Laget trenes av Antti Parviainen. Finlands aller første landskamp ble spilt mot Sverige i Helsingfors i 1919, en kamp de vant 4-1. Finland har vunnet verdensmesterskapet i bandy én gang, i 2004.

## Resultater Verdensmesterskap

## Medaljeoversikt VM

## Eksterne lenker
* Det finske bandyforbundets offisielle hjemmeside
Ultimate Kylie (DVD)

***Ultimate Kylie*** er en DVD utgitt samtidig med samlealbumet *[[Ultimate Kylie]]* av Kylie Minogue. Den inneholder alle musikkvideoene fra hennes studioalbum. Den inneholder også en framføring av «Can't Get Blue Monday Out of My Head» på BRIT Awards i 2002.

## Innhold på DVD og CD
Reklamene for albumet og DVD-en hevdet at de inneholder alle singlene Minogue har gitt ut i Australia og Storbritannia, noe som ikke er helt korrekt. Flere sanger er ikke med på DVD-en. Fra hennes debutalbum *[[Kylie (album)|Kylie]]* ble sangene «It's No Secret» og «Turn It into Love» ikke inkludert, mens det ikke ble gitt ut noen musikkvideo til «Turn It into Love». De fleste av hennes sanger fra *[[Let's Get to It]]* ble utelatt, og kun «Give Me Just a Little More Time» fra det albumet er inkludert på DVD-en.

## Sporliste
#«I Should Be So Lucky»
#«Got to Be Certain» 
#«The Loco-Motion»
#«Je Ne Sais Pas Pourquoi» 
#«Especially for You»  
#«Hand on Your Heart»
#«Wouldn't Change a Thing»
#«Never Too Late»
#«Tears on My Pillow»
#«Better the Devil You Know» 
#«Step Back in Time» 
#«What Do I Have to Do?» (7" Mix)
#«Shocked»
#«Give Me Just a Little More Time»
#«Celebration»
#«Confide in Me»
#«Put Yourself in My Place»
#«Where the Wild Roses Grow»
#«Did It Again»
#«Breathe»
#«Spinning Around»
#«On a Night Like This»
#«Kids»
#«Please Stay»
#«Can't Get You Out of My Head»
#«In Your Eyes»
#«Love at First Sight»
#«Come into My World»
#«Slow»
#«Red Blooded Woman»
#«Chocolate»
#;Ekstramateriale
#«I Believe in You»
#«Can't Get Blue Monday Out of My Head» (Live at BRIT Awards 2002)

## Eksterne lenker
* ''Ultimate Kylie (DVD)'' på Allmusic
* ''Ultimate Kylie (DVD)'' på Allmovie
Zhang Ning

**Zhang Ning** (født 19. mai 1975 i Jinzhou) er en kinesisk badmintonspiller. Hennes største internasjonale resultat kom da hun representerte Kina under Sommer-OL 2008 i Beijing, Kina. Her tok hun gull foran Xie Xingfang fra Kina. Hun har også gull fra Athen-OL i 2004.

## Referanser


## Eksterne lenker
*
Xie Xingfang

**Xie Xingfang** (født 8. januar 1981 i Guangzhou) er en kinesisk badmintonspiller. Hennes største internasjonale resultat kom da hun representerte Kina under Sommer-OL 2008 i Beijing, Kina. Her tok hun sølv bak Zhang Ning fra Kina. Hun har også to gull fra VM i 2005 og 2006.

## Referanser


## Eksterne lenker
*
Marie Therese Flanagan

**Marie Therese Flanagan** er en irsk historiker, som først og fremst har arbeidet med irsk kirkehistorie i middelalderen. 

Flanagan er utdannet fra University College Dublin, og dr.philos fra University of Oxford. Hun er nå tilknyttet Queen's University Belfast som professor i middelalderhistorie.

Flanagan er *International Relations Secretary * for Royal Irish Academy, og er også medlem av akademiets eksekutivkomite og råd.  

## Bibliografi i utvalg
* The transformation of the Irish church in the twelfth century (Woodbridge, 2010)

* 'Defining lordships in Angevin Ireland: William Marshal and the king's justiciar' i M. Aurell og F. Boutoulle (red), Les seigneuries dans l'espace Plantagenet (Pessac, 2009)

* 'Saint Malachy and the introduction of Cistercian monasticism to the Irish church', i Seanchas Ardmhacha, xxii (2009)

* 'Devotional images and their uses in the twelfth-century Irish church’ i H. B. Clarke og J. R. S. Phillips (red), Ireland, England and the Continent in the Middle Ages and beyond (Dublin, 2006).

* Irish royal charters: texts and contexts (Oxford, 2005).

* ‘High-kings with opposition, 1072-1166’ in D. Ó Cróinín (red), A new history of Ireland, i: Prehistoric and early Ireland (Oxford, 2005).

* Irish society, Anglo-Norman settlers, Angevin kingship: interactions in Ireland in the late twelfth century (Oxford, 1989).

## Referanser


## Eksterne lenker
* [Profil ved Queen's University Belfast](http://pure.qub.ac.uk/portal/en/persons/marie-flanagan(9c3f4046-a0a8-4776-b4c3-5241ca464e4b).html)
Maria Kristin Yulianti

**Maria Kristin Yulianti** (født 25. juni 1985 i Tuban i Jawa Timur i Indonesia) er en indonesisk badmintonspiller. Hennes største internasjonale resultat kom da hun representerte Indonesia under Sommer-OL 2008 i Beijing, Kina. Her tok hun bronse bak Zhang Ning fra Kina. Hun har også en femteplass fra VM i 2007.

## Referanser


## Eksterne lenker
*
Russlands herrelandslag i bandy

**Russlands herrelandslag i bandy** representerer Russland i internasjonal bandy for menn. Laget trenes av Sergej Mjaus. Etter Sovjetunionens oppløsning i 1991 overtok først Samveldet av uavhengige stater og deretter Russland lagets plass og dominerende posisjon innen idretten. Sovjetunionen hadde vunnet 14 av de første 17 verdensmesterskapene i bandy, og Russland har siden 1991 vunnet ni verdensmesterskap. 

## Resultater Verdensmesterskap

## Medaljeoversikt VM
Du Jing

**Chen** (født 23. juni 1984 i Anshan) er en kinesisk badmintonspiller. Hennes største internasjonale resultat, kom da hun representere Kina under Sommer-OL 2008 i Beijing, Kina og tok gull sammen med Yu Yang. Hun har også en fjerdeplass fra VM i 2007.

## Referanser


## Eksterne lenker
*
Sovjetunionens herrelandslag i bandy

**Sovjetunionens herrelandslag i bandy** representerte Sovjetunionen i internasjonal bandy for menn fra 1922 til 1991. Laget vant de 11 første verdensmesterskapene i bandy og tok totalt 14 mesterskap. Etter Sovjetunionens oppløsning overtok Russland lagets posisjon, men også Kasakhstan, Belarus, Estland, Latvia og Ukraina har egne bandylandslag.

## Resultater Verdensmesterskap

## Medaljeoversikt VM
Monotheist

***Monotheist*** er Celtic Frost sitt siste studioalbum, utgitt i 2006.

## Sporliste
# «Progeny» 5:01
# «Ground» 3:55
# «A Dying God Coming Into Human Flesh» 5:39
# «Drown In Ashes» 4:23
# «Os Abysmi Vel Daath» 6:41
# «Temple of Depression»*  4:59
# «Obscured» 7:04
# «Incantation Against Yo»* 5:06
# «Domain Of Decay» 4:38
# «Ain Elohim» 7:33
# «Triptych» 21:25
## «Totengott» 
## «Synagoga Satanae»
## «Winter»
Bonusspor på Limited Digipack, vinyl og japansk utgivelse

## Personell
* Tom Gabriel Fischer  – gitar, vokal
* Martin Eric Ain – bass, vocal
* Erol Unala – gitar
* Franco Sesa – trommer

## Eksterne lenker
*
Swan River

**Swan River** er en elv i delstaten Vest-Australia i Australia. Ved munningen av elven ligger delstatens hovedstad Perth og havnebyen Fremantle. Elven har sitt navn fra svartsvanene som holder til i området.

## Myndigheter
Swan River Trust var et statlig organ underlagt Departementet for miljø og bevaring (Vest-Australia) – som ble opprettet i 1989 etter at lovgivningen ble vedtatt året før, og som rapporterer til miljøministeren. Det samler åtte representanter fra lokalsamfunnet, statlige og lokale myndigheter med interesse for Swan- og Canning-elvene for å danne ett enkelt organ som er ansvarlig for planlegging, beskyttelse og forvaltning av Perths elvesystem.

Stiftelsens funksjoner har blitt absorbert av de påfølgende vest-australske miljøvernmyndighetene, den siste endringen var i 2017, til Department of Biodiversity, Conservation and Attractions («Departementet for biodiversitet, bevaring og attraksjoner»).

## Historie
Området rundt elven var bebodd av aboriginer fra noongarstammen fra og med 40 000 år siden. Den første europeeren i området var trolig Frederick de Houtman som seilet langs kysten av Vest-Australia i 1619. Han gjorde ingen forsøk på landgang og seilet videre nordover.

28. april 1656 forliste det nederlandske skipet «Vergulde Draeck» 107 kilometer nord for Swan River på vei til Batavia. En senere ekspedisjon oppdaget Rottnest Island ved munningen av elven, men de gikk ikke i land. De seilet videre nord og fant vraket etter «Vergulde Draeck». 

Elven ble navngitt av Willem de Vlamingh som utforsket elven oppstrøms i 1697.

I likhet med sine forgjengere ble heller ikke de Vlamingh spesielt imponert av området og den nederlandske interessen for området var ikke stor. Etterfølgende franske og engelske ekspedisjoner viste også liten interesse for å kolonisere området. Det var først i mars 1827 at James Stirling utforsket området delvis til fots at interessen ble vekket. Området ble tatt i besittelse i 1829 av Charles Fremantle og det som skulle bli byen Perth ble grunnlagt av Stirling som en britisk koloni med navnet Swan River-kolonien.

## Referanser


## Eksterne lenker
* 
*Swan River Trust
*Historisk kart over Swan River
Den spillemand snapped fiolen fra væg

«***Den spillemand snapped fiolen fra væg***» er opprinnelig et dansk skillingstrykk med tekst av Holger Drachmann (1846–1908). Han var en dansk poet og dramatiker, som var født i Danmark. Han prøvde seg først om kunstmaler, men ble i stedet forfatter. Melodien til denne visa er laget av den danske komponisten Leopold Rosenfeld (1849–1909).

## Teksten

**1.**Den spillemann snappet fiolen fra vegg,
og gikk til den grønne skov, til den grønne skov.
Hei piker små en dans skal I få, den gamle han ga jo forlov,
en feiende dans med Per eller Hans så godt som det kan falle,
jeg spiller for en, jeg spiller for to, jeg spiller for hver og alle.

**Ref.**: Bind ditt skjørt og flett ditt hår, legg an ditt hodeklede,
i Presetvenget dansen går med fryd og megen glede.

**2.**Den spillemann fingret seg over sitt skjegg,
og så mot den grønne skov, og så mot den grønne skov.
Så lunt han lo nu, ja min tro så får ble gi Jer forlov,
men la ikke Per Jer komme for nær, la Hans Jer ikke bestjele
et kyss eller to det lader jeg gå men bruk Jer forstand ved de dele.

**3.**Den bondeknøl slo seg nedad sin legg
og gikk i den grønne skov, og gikk i den grønne skov.
I piker kjær vi danser med Jer den gamle han ga jo forlov.
Vi svinger Jer rett som var I så lett som dun og spindel forresten
så gikk vi i skoven to og to og snakker om lysning hos presten.

**4.**Så gikk da dansen den var ei treg
ut i den grønne skov ut i den grønne skov.
Der sto et spor i den bløte jord hvor føttene tok seg forlov
og skumringen kom og plassen sto tom den hvisket og lo mellom løvet,
da morgenen grydde så gikk der to, men da var den ene bortrøvet.


## Kilder
*Oldemors visebok av Eli Støre Erichsen, Cappelen 1976
Lee Chong Wei

**Lee Chong Wei** (født 21. oktober 1982 i Bagan Serai, Perak) er en malaysisk badmintonspiller. Både i Sommer-OL 2008 i Beijing, Kina og i Sommer-OL 2012 i London tok Lee sølv bak Lin Dan fra Kina.

Lee har også en bronse fra VM i 2005 og sølv fra VM i 2011.

I hjemlandet er Lee en stor stjerne, og han ble utnevnt som goodwillambassadør for Unicef i 2009.

## Fotogalleri

Fil:Lee Chong Wei at the 2008 Olympic games.jpg|Lee Chong Wei i semifinalen i sommer-OL 2008 i Beijing
Fil:Lee Chong Wei2012.jpg|Lee i aksjon i sommer-OL 2012 i London


## Referanser


## Eksterne lenker
*
Yu Yang

:*For landhockeyspilleren se: [[Yu Yang (landhockeyspiller)]]*

**Yu Yang** (født 7. april 1986 i Haicheng) er en kinesisk badmintonspiller. Hennes største internasjonale resultat kom da hun representere Kina under Sommer-OL 2008 i Beijing, Kina og tok gull sammen med Du Jing. Hun har også en bronse fra Mixed Double under samme mesterskap.

## Referanser


## Eksterne lenker
*
Sjømannens avskjedssang til sin kjæreste

«***Sjømannens avskjedssang ***» er et skillingstrykk av Vilhelm Wexels Krag, ifølge skillingstrykket. Krag var født 24. desember 1871 og døde 10. juli 1933. Han var en norsk forfatter og lyriker, og skrev en rekke bøker og skuespill. Denne visa er en variant av skillingstrykket Adjø, farvel.

## Teksten

**1.**Farvel farvel min hjertens venn følg meg til bryggen hen,
likkisten min den skal du sjå med flagg og vimpel på.

**2.**Dypt i det falske verdenshav jeg kanskje får min grav
men kommer jeg en gang igjen og er du da min venn.

**3.**Ja har du været tro mot meg da vil jeg give deg
ei skrin hvis make du ei så med små konkylier på.

**4.**Og jeg vil give deg en gul opplært kanarifugl,
og hodevann det skal du ha alt i fra Florida.

**5.**Og så en hund av postelin alt til kommoden din
og hver gang som du ser på den du minnes må din venn.

**6.**Men har du fått en annen kjær når hjem jeg kommer her,
i sjøen kaster jeg ditt skrin og hunden av postelin.

**7.**Og jeg vil i likkisten gå med flagg og vimpel på
og i det falske verdenshav jeg finne vil min grav.


## Kilder
*Oldemors visebok av Eli Støre Erichsen, Cappelen 1976
Karl Hoff

**[[Karl Hoff]]** (født 31. mai 1952) er en norsk dramatiker og forfatter, medlem av Norske Dramatikeres Forbund.

Han var 1975–1984 medlem av én av Norges første frie teatergrupper Perleporten Teatergruppe, hvor han var én av hoveddrivkreftene. Hoff var medforfatter til de fleste av Perleportens stykker / produksjoner. Han har skrevet verker for scene, radio, revy, film, video og TV. Hoffs første hørespill *Alvhild* vant Prix Italia i 1992. Fom. 1992 har han initiert og drevet et omfattende tverr-kulturelt samarbeid innen dramatikk og teater med kolleger i Eritrea og andre afrikanske land.

## Verker
* 2013: *Overdose*
* 2011: *Jeg er din bror*
* 2009: *Fange N*
* 2006: *Breaking the Pot*
* 2003: *En rød paprika*
* 1998: *Looking for Lucy*
* 1998: *Hva vi lærte i Uganda*
* 1996: *Natten i Kigali*
* 1995: *Pia Maria*
* 1994: *En skremmende tanke*
* 1992: *Helga ungen og lima*
* 1992: *De boligløse*
* 1991: *Uflaks*
* 1990: *Gå ikke fra meg*
* 1983: *Det siste skrik* (Oversettelse av Agustin Gomez-Arcos' stykke "J’ai à vous parler")
* 1981: *Er det sant det vi ser*
* 1981: *Se hva jeg tør*
* 1979: *Fra himmelen regnet det gull*
* 1978: *Et energisk lite stykke om mkakt*
* 1976: *Jug meg en saga*
* 1975: *Faren satt på første benk og moren satt på annen og Knoll og Tott satt på galleri og lo som bare faen*

## Hørespill
* *Natten i Kigali* (produsert 1996, reprise 1996)
* *Alvhild* (produsert 1992, reprise 1992 og 1993)

## Utgivelser
* 2017: *Jeg er din bror, dramatikk, Bokforlaget Zeno* 
* 1996: *Natten i Kigali*, dramatikk, Solum forlag
* 1995: *Pia Maria*, dramatikk, Solum forlag
* 1993: *Alvhild*, dramatikk, Solum forlag
* 1991: *Gå ikke fra meg*, dramatikk, Solum forlag

## Referanser


## Kilder
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 212
* Karl Hoff  hos Norske Dramatikeres Forbund
* http://www.sceneweb.no/nb/search?q=Perleporten+Teatergruppe
* http://www.allerweltshaus.de/index.php?option=com_events&view=eventsbydate&Itemid=137
* Presentasjon av Karl Hoff i Forfatterkatalogen på Forfattersentrums nettsider
Iraqw

**Iraqw** er et kusjittisk språk som snakkes i de tanzanianske regionene Arusha og Manyara. Ifølge Ethnologues tall fra 2001 snakkes iraqw av &nbsp;personer, og tallet er økende på grunn av at iraqwfolket er åpen for andre folkegrupper. Språket har mange lånord fra datooga, spesielt i poetisk språk. Språket gorowa, som snakkes sør for iraqw, deler mange karakteristikker med iraqw, og regnes av og til som en dialekt av iraqw.

## Referanser


## Litteratur
* Maarten, Mous. 1993. *A grammar of Iraqw*. Hamburg: Buske.
* Mous, Maarten, Martha Qorro, Roland Kießling. 2002. *Iraqw-English Dictionary. With an English and a Thesaurus Index*. Cushitic Language Studies Volume 18.
Ardhi universitet

**Ardhi universitet** (**ARU**; engelsk: **) er et universitet i Tanzania. Det ble etablert som universitet 28. mars 2007, men har eksistert i andre former siden 1956. Universitetet ligger på Observation Hill i Dar-es-Salaam, like i nærheten av Universitetet i Dar-es-Salaams hovedcampus. Ardhi universitet var del av Universitetet i Dar-es-Salaam fra 1996 til 2007, og var kjent som *University College of Lands and Architectural Studies* (UCLAS). Før dette var universitetet kjent som Ardhi-instituttet.

Universitetet er delt inn i seks skoler, som underviser i arkitektur og design, konstruksjonsøkonomi og administrasjon, geospatial vitenskap og teknologi, eiendomsstudier, urban og regional planlegging og miljøvitenskap og teknologi. Antall akademisk ansatte med doktorgrad har økt fra tre i 1996 til 43 i 2008.

## Referanser
Tom Conti

**Tom Conti** (født 22. november 1941 i Paisley i Renfrewshire, Skottland) er en skotsk skuespiller, teaterregissør og forfatter. Hans fulle navn er Thomas Antonio Conti. 

Contis far var av italiensk avstamming og hans mor var fra Skottland. Conti ble utdannet ved St. Aloysius' College for katolske gutter i Glasgow, og senere studerte han ved Royal Scottish Academy of Music and Drama som også ligger i Glasgow. 

Conti er kjent som en meget dyktig skuespiller. Han begynte å arbeide med Dundee Repertory Theatre i 1959. Han har også deltatt i flere amerikanske teateroppsetninger på Broadway. Conti har også spilt i en rekke amerikanske og britiske filmer, blant disse er *[[Merry Christmas, Mr. Lawrence]]* (1983), *Reuben, Reuben* (1983), *American Dreamer* (1984), *Shirley Valentine* (1986), *Saving Grace* (1985) og *Dangerous Parking* (2007). 

Conti har skrevet boken *The Doctor*, som ble publisert i 2004. Det er en spenningsroman om en tidligere pilot og hemmelig agent.

Conti har vært gift med den skotske skuespilleren Kara Wilson siden 1967 og deres datter Nina Conti er også skuespiller, foruten buktaler.

## Referanser


## Eksterne lenker
* 
* 
* Tom Conti i ''Jesus, My Boy'', Pleasance Theatre
Guro Fostervold Tvedten

**Guro Fostervold Tvedten** (født 14. juli 1974 i Tønsberg) er en norsk journalist med sport som spesialfelt.

## Bakgrunn
Tvedten er født i Tønsberg og vokste opp i Molde. Hennes bror, Knut Anders Fostervold er tidligere toppspiller i fotball, og nå norsk mester på sykkel.

Hun giftet seg med håndballspilleren Håvard Tvedten i 2009.

## Karriere

### TV&nbsp;2
Fostervold begynte som programleder/sportsanker i TV 2 i 1999. Hun fikk etter hvert større oppgaver som utegående reporter på forskjellige fotball- og håndballkamper og sportsarrangementer. I 2006 var hun vert for TV 2s program «TV 2s artistgalla» sammen med Øyvind Mund. Under Fotball-EM 2008 i Sveits og Østerrike var hun sammen med Erik Thorstvedt, programleder for det daglige fotballmagasinet, «EM-kveld fra Wien» på TV 2. Programmet dekket de siste hendelsene fra mesterskapet og kommende begivenheter. Hun har også vært programleder for TV 2s «fotballgalla» ved flere anledninger

### Viasat
I 2012 begynte hun å jobbe for Viasat, hvor hun ledet sendingene fra UEFA Champions League. Hun ble oppsagt i januar 2016.

I 2019 deltok hun i ''71 grader Nord – Norges tøffeste kjendis''.

## Referanser


## Eksterne lenker
*
Skokiian

**«Skokiian»** er en coverlåt med humortrioen Prima Vera, opprinnelig utgitt 12. oktober 1981 på musikkalbumet *[[Den 5te]]*. Sangen ble innspilt 24.-27. august 1981 i Roger Arnhoff Studio i Oslo. Lava var musikere.

Originalversjonen heter «Skokiaan» (altså to "a" i stedet for to "i") framført av The Four Lads, en kanadisk mannlig sangkvartett. Det var opprinnelig en instrumental som ble skrevet av August Msarurgwa fra Rhodesia (som i dag heter Zimbabwe) og utgitt med bandet med det lange navnet: African Dance Band of the Cold Storage Commission of Southern Rhodesia.

Opprinnelig var tittelen navnet på en type alhoholholdig drikke som ble illegalt laget i Afrika (altså hjemmebrent), men i sangen blir skokiaan mer fremstilt som navnet på en dans.

I 1954 ble det skrevet tekst på engelsk til sangen og det ble gjort av amerikaneren Tom Glazer. 4. august samme år ble den innspilt (med tekst) av den kanadiske gruppen The Four Lads og utgitt kort etter.

Original-teksten er en hyllest til Afrika og deres rytmiske dans. I Prima Veras tekst er dette opprinnelige temaet beholdt, men de har supplert med en del kjendiser som de mener spiller/elsker skokiian: Paul Simon, Bruce Springsteen, Cliff Richard, Mick Jagger, Broder Aage, Monn-Iversen, Åse Klevland, Dolly Parton, Bette Midler, Donna Summer, Liv Ullmann og Kirsti Sparboe. Videre mener de at musikkstiler som reggae, punk, country, halling og rock er gammeldags i forhold til skokiian.

Tom Mathisen og Jahn Teigen veksler på å synge. Mathisen formidler det meste i første halvdel av sangen. Siste halvdel synges mest av Teigen.

På innerposen til *[[Den 5te]]* har de tegnet opp hvordan man skal danse skokiian. I VHS videoen *Uten en rød tråd* (1981) mimer de etter sangen med svart sminke i ansiktet og ditto hvit på leppene. De bruker flasker som mikrofoner. Syv personer i alle aldre danser i bakgrunnen, og deres navn er Gro Mette Garmo, Pål Berglie, Tor Berglie, Tor Garmo, Unn Gilljane, Cecilie Helgesen og Alexander Nicolic.

«Skokiian» ble også utgitt i juni 1999 på *[[Prima Vera Show]]* (bonus-CD)

## Referanser
KVS Bygland

**Kristen videregående skole Bygland**, **KVS-Bygland**, er en privat videregående internatskole i Bygland, Setesdal, etablert i 2002 og eid av Indremisjonsforbundet.

## Historikk

### Tidligere skoledrift
Skoleanlegget stod ferdig i 1916. I årenes løp har det vært husmorskole og senere landbruksskole på stedet, og deretter skogskole under navnet Bygland skogskule. Skogskolen var en av flere fylkeskommunale skogskoler som utelukkende utdannet skogsarbeidere. Stadig synkende elevtilgang gjorde at skogskolen i 2000 måtte legge ned og skolelokalene stod uten aktivitet et par år. 

### Indremisjonen
I 2002 takket Indremisjonsforbundet ja til et tilbud om å overta eiendommene mot å sørge for fortsatt skoledrift på Bygland. I starten ble skolen drevet som en underavdeling av KVS-Lyngdal, men etter kort tid ble skolen i Bygland en separat enhet.

Det første året hadde skolen 28 elever, men elevtallet var i 2010 steget til 79 elever, med en stab på 21 ansatte. Ansatte ved skolen må bekjenne seg kristen tro og delta i det sosialpedagogiske arbeidet på skolen. Skoledagene starter gjerne med en kort andakt. 

## Undervisningstilbud
* Byggfag
* Naturbruk
* Hestefag
* Skog
* Påbygg

## Geografi
Skolen ligger på Åkhus på østsiden av Byglandsfjorden, ved veien mot Jordalsbø og Skreland i tettstedet Bygland.

## Referanser


## Kilder
*Skolens hjemmeside
*Artikkel om skolen på Setesdalswiki

## Eksterne lenker
* 
*
Mu mu (Prima Vera)

**«Mu mu»** er en sang med humortrioen Prima Vera, opprinnelig utgitt 18. oktober 1982 på musikkalbumet *[[Ha ha he he ho! (De gærne har'e godt)]]*. Sangen ble innspilt 6.-11. september 1982 i Arne Bendiksens Studio. Musikerne på dette sporet var Geir Holmsen (bass), Marius Müller (gitar), Magne Lunde (trommer), Tom Mathisen/Jahn Teigen (synth), og Jahn Teigen (akustisk gitar).

I likhet med andre temaer som atomkrig (se Ra-ta-ta (det blir krig)) og kjønnsykdommer (se Alle får no' til jul), ble også temaet rundt seksuelle perversiteter blåst veldig opp i massemedia på starten av 1980-tallet. Prima Vera svarte igjen med humor. Tekstens jeg har åpnet opp øynene for en ku, uten at det «tippes over» for mye. Prima Vera klarte å få mest humoren rundt temaet fram. 

Da Tom Mathisen og Herodes Falsk skrev teksten til «Mu Mu», hadde de tilført den en melodi som de syntes var morsom og som sto bra til teksten. Jahn Teigen som var produsent på *[[Ha ha he he ho! (De gærne har'e godt)]]*, hadde lyst til å gjøre om på melodien. Falsk/Mathisen gikk nølende med på det, og angret litt da de hørte resultatet, som i deres ører ble for mye streit pop-melodi. 

Jahn Teigen synger med harmoni fra Anita Skorgan.

«Mu mu» ble også utgitt september 2000 på *[[Rest of the best vol 2,5]]*.

## Referanser
Miniøya

**Miniøya** er Norges største musikk- og kulturfestival for barn, og arrangeres i Tøyenparken (Oslo) i juni hvert år. 

Festivalprogrammet består av musikk, dans, teater, litteratur, disko og aktiviteter. 

Festivalen driftes av Stiftelsen Miniøya.

## Historikk

## Referanser


## Eksterne lenker
*
Jærtun Lutherske Friskole

**Jærtun Lutherske Friskule** er en  kristen friskole som ligger på Bryne i Time kommune. 

Skolen ble etablert i 2001 og har omtrent 100 elever fra 1-10 klasse. 

## Eksterne lenker
* 
*